Ĉiusemajne, franca ĉinologo kaj ĉinlingva pedagogo Joël Bellassen du- aŭ trifoje aŭdas la demandon "Kial vi lernis la ĉinan lingvon?".
#000001
Pri tio, Bellassen klarigis, ke la ĉina lingvo ne nur estas lingvo malproksima de li, sed ankaŭ signifas malproksimajn skribon kaj kulturon. Ĝuste tiu distanc-sento fariĝis lia motoro senĉese esplori la ĉinan lingvon.
#000002
Nuntempe, kvankam Bellassen emeritiĝis antaŭ pli ol du jaroj, li ankoraŭ gvidas studprogramon en la Nacia Instituto pri Orientaj Lingvoj kaj Civilizacioj. Li ankaŭ rolas kiel prezidanto en tri francaj asocioj pri ĉinlingva instruado, nome Eŭropa Asocio pri Instruado de la Ĉina Lingvo, Franca Asocio de Ĉinlingvaj Instruistoj kaj Asocio de Festivalo pri Ĉinaj Ideogramoj. Inter ili, al Bellassen plej plaĉas la lasta, kvankam ĝi ne estas granda organizo. Inter la 10-a kaj la 14-a de septembro, sub la helpo de la Ĉina Kultura Centro en Parizo, registaro de la 13-a Distrikto de Parizo kaj la Kultura Centro de Japanio, okazis Festivalo pri Ĉinaj Ideogramoj, kiu allogis multajn francojn kiuj interesiĝas pri la ĉina ideogramo.
#000004
La penso de Bellassen pri la Festivalo de Ĉinaj Ideogramoj estas ligita kun lia sperto pri instruado de la ĉina lingvo, laŭ la metodo ideogram-bazita gramatiko, responda al la vort-bazita. Kiam alilandanoj eklernas la ĉinan lingvon, ili unue devas kompreni la signifon de ĉiu ideogramo en vortoj. Ekzemple, por kompreni la vorton “Xuexiao”(lernejo), oni devas scii, kion signifas "xue”, kaj kio estas "xiao"? Bellassen opinias, ke tio eble ne gravas por ĉinoj, tamen estas grava por alilandaj komencantoj.
#000007